Κρύα σούπα αμυγδάλου
Η πρώτη φορά που θα δοκιμάσετε αυτή τη δροσερή, απαλή σαν μετάξι, σούπα, με πράσινα σταφύλια και κρουτόν, θα σας εκπλήξει και θα σας ενθουσιάσει.
400 γρ. µπαγιάτικο λευκό ψωµί, χωρίς κόρα, 320 γρ. ολόκληρα λευκά αµύγδαλα, 5-6 σκελίδες σκόρδου, ψιλοκοµµένες, 220 ml ελαιόλαδο + 4 κουτ. σούπας, 150 ml ξίδι σέρι (σε ντελικατέσεν) ή ξίδι από κόκκινο κρασί , 750 ml ζωµός κότας ή νερό, 3 κουτ. σούπας ελαιόλαδο, 150 γρ. µπαγιάτικο λευκό ψωµί, επιπλέον, χωρίς κόρα, κοµµένο σε κύβους του 1 εκ., 300 γρ. µικρά πράσινα σταφύλια, χωρίς κουκούτσια, αλάτι
Για να φτιάξουμε κρύα σούπα αμυγδάλου, αρχικά μουλιάζουµε τα 400 γρ. ψωµί σε κρύο νερό για 5 λεπτά.Στη συνέχεια, το στύβουµε για να φύγουν τα περιττά υγρά. Χτυπάµε στον πολυκόφτη τα αµύγδαλα και το σκόρδο µέχρι να γίνουν σκόνη. Προσθέτουµε και το ψωµί και δουλεύουµε µέχρι να οµογενοποιηθούν.Ρίχνουµε στον πολυκόφτη αργά και σταθερά τα 220 ml ελαιόλαδο και χτυπάµε µέχρι το µείγµα να γίνει σαν πηχτή µαγιονέζα (προσθέτουµε λίγο νερό εάν είναι πολύ πηχτό). Προσθέτουµε αργά το ξίδι και τον ζωµό ή το νερό. Χτυπάµε για 1 λεπτό και αλατίζουµε.Έπειτα, βάζουµε στο ψυγείο για τουλάχιστον 2 ώρες. Επειδή η σούπα θα πήξει µε την ψύξη, µπορούµε να την αραιώσουµε µε ζωµό ή νερό.Όταν είµαστε έτοιµοι να σερβίρουµε, ζεσταίνουµε τις 3 κουτ. σούπας ελαιόλαδο σε ένα τηγάνι.Βάζουµε τα 150 γρ. ψωµιού, κοµµένα σε κύβους, και ανακατεύουµε σε µέτρια φωτιά για 2-3 λεπτά ή µέχρι να ροδίσουν. Στραγγίζουµε σε χαρτί κουζίνας. Σερβίρουµε τη σούπα αμυγδάλου αρκετά κρύα. Γαρνίρουµε µε τα σταφύλια και τους κύβους του ψωµιού.
Αμύγδαλα,Σκόρδο,Σταφύλι